laion/Wikipedia-Exotic huggingface dataset:
קיט קונור

קיט סבסטיאן קונור (באנגלית: Kit Sebastian Connor; נולד ב-8 במרץ 2004) הוא שחקן תיאטרון, קולנוע וטלוויזיה אנגלי. קונור נולד בעיירה ההיסטורית קרוידון (אנ') בדרום לונדון וגדל בפרלי (אנ') הסמוכה. הוא למד בבית הספר היסודי הייז בשכונת קנלי (אנ') ולאחר מכן בבית הספר וויטגיפט (אנ') בדרום קרוידון (אנ'). בנובמבר 2022 קונור יצא מהארון כביסקסואל בפוסט שהעלה לעמוד הטוויטר שלו. בשנת 2013, ביצע קונור את הופעת הבכורה שלו על המסך כאשר הוא בן שמונה, בקומדיית המצבים הבריטית "Chickens", ולאחר מכן בסרט הטלוויזיה "הרפתקה בחלל ובזמן", ובאופרת הסבון "נפגעים". בשנת 2014 שיחק בתפקיד טום אנדרסון בקומדיה "Get Santa" ותפקיד חוזר בתור ארצ'י בקלס בסדרת הטלוויזיה "Rocket's Island". בשנת 2016 שיחק בסדרת הטלוויזיה "מלחמה ושלום". הוא ערך את הופעת הבכורה שלו על הבמה במחזה, "Welcome Home, Captain Fox!" שהוצג בדונמר ווארהאוס (אנ'), קובנט גארדן שבלונדון. בשנת 2018 שיחק בסרטי הקולנוע "שחקן מספר אחת", "מועדון גרנזי לספרות ולפאי קליפות תפודים" (אנ'), "האוקיינוס שבינינו" ו"תיכון סלוטרהאוס שולט", כמו גם שיחק בסרט הטלוויזיה "Grandpa's Great Escape" של BBC One. באותה שנה שיחק בתפקיד אלכסנדר בהפקה של תיאטרון אולד ויק - "פאני ואלכסנדר". בשנת 2019 גילם קונור את סר אלטון ג'ון המתבגר בסרט המוזיקלי "רוקטמן" ושיחק את ג'ו וודארד בסרט "ג'ו הקטן". באפריל 2021, פורסם כי קונור ישחק בתפקיד ראשי לצד ג'ו לוק בסדרת הטלוויזיה בהפקת נטפליקס, "עוצר נשימה", עיבוד לקומיקס והרומן הגרפי באותו שם מאת אליס אוזמן. הסדרה עלתה לאוויר בשנת 2022. במרץ 2024, הוכרז שקונור יככב לצד לופיטה ניונגו ופדרו פסקל בסרט ההנפשה "רוז הרובוטית" של דרימוורקס הנפשה, עיבוד לרומן באותו שם של פיטר בראון. זמן קצר לאחר מכן, קונור לוהק לסרט "Warfare", סרט מלחמה של A24 שנכתב ובוים על ידי אלכס גרלנד וריי מנדוזה. באפריל 2024, הוכרז שקונור יערוך את הופעת הבכורה שלו בברודוויי כשהוא מגלם את רומיאו מונטגיו (אנ') בעיבוד מוזיקלי לטרגדיה "רומיאו ויוליה" של ויליאם שייקספיר. מדיה וקבצים בנושא קיט קונור בוויקישיתוף קיט קונור, ברשת החברתית אינסטגרם קיט קונור, ברשת החברתית טיקטוק קיט קונור, במסד הנתונים הקולנועיים IMDb (באנגלית) Fisk, Robert (13 בנובמבר 2014). "Christmas is saved by 10-year-old Kit Connor from Purley after Santa Claus crashes his sleigh in Get Santa festive film". נבדק ב-22 באפריל 2021. {{cite web}}: (עזרה) "Week Beginning 1st December 2014". The Hayes Primary School. 2014. נבדק ב-22 באפריל 2021. {{cite web}}: (עזרה) "Whitgift student appears in BBC drama". John Whitgift Foundation. נבדק ב-22 באפריל 2021. {{cite web}}: (עזרה) 'Heartstopper' star Kit Connor says he's been 'forced' to come out' as bisexual | News Room Odisha, News Room Odisha, ‏2 באוקטובר 2022 "'Get Santa': Film Review". The Hollywood Reporter (באנגלית). נבדק ב-2018-10-25. "Rocket's Island (TV Series 2012–)". IMDb. נבדק ב-2018-10-25. "Kit Connor". IMDb. נבדק ב-2018-10-25. "REVIEW: Committed performance from Colin Firth in yachtsman biopic part-filmed in Dorset". Dorset Echo (באנגלית). נבדק ב-2018-10-26. Stroud, Will (22 באפריל 2021). "Heartstopper: Kit Connor and Joe Locke to star in Netflix adaptation of gay graphic novel". נבדק ב-22 באפריל 2021. {{cite web}}: (עזרה)
חיים יעקב

הרב חיים יעקב היה רב ופוסק הלכה בצפת ושד"ר במאה השמונה עשרה. מחבר השו"ת סמא דחיי. נולד לרבי יעקב דוד באזמיר, שם למד מבחרותו תורה מפי הרב חיים אלפאנדרי השני. עלה לארץ ישראל בעקבות רבו ויחד עם עוד מבני עירו, והתיישב בצפת, שם היה לפחות משנת ה'תע"ז, אז מצינו פסק ממנו משם. בצפת למד תורה כשהגביר משה פאלקון מפרנס אותו. בשנת ה'תע"ח יצא בשליחות מטעם עירו צפת לצפון אפריקה, ובדרכו זו השיב תשובות רבות לשואליו. בתפ"ט היה באלג'יר, שם הסכים עמו על פסק בענייני הקדשות, הרב רפאל ידידיה שלמה צרור וכן פגש את הרב יהודה עייאש, מחבר ספר בית יהודה, שמכנהו ”איש אלהים קדוש הוא שליחא דרחמנא החכם הכולל כמה"ר חיים יעקב נר"ו” (בית יהודה עייאש, או"ח סימן י"ט). בניסן התפ"א שהה בתוניס, שם נשאל על כשרות שכר תאנים בפסח, בשל הקמח שמפזרים עליהן ועל התרת עגונה. בטבת התפ"ג, היה במראכש, שם נשאל על ידי רב העיר, הרב שלמה עמאר לגבי היתר כלים בהם בושל ספק איסור. כששהה במרוקו, הסכימו שני רבני פאס, רבי יעקב אבן צור ורבי משה בירדוגו, לפסקו בעניין היתר לשלוחי מצווה להתלבש במלבושי גויים בעודם בדרכים כדי שלא ינזקו. הגיע גם למכאנס. במהלך מסעו זה שב לתקופה מסוימת למכורתו, אזמיר. בשנת ה'תצ"ו, לאחר חזרתו לצפת, יצא בשנית לשליחות מטעם רבני העיר, הפעם לאירופה, יחד עם הרב מאיר די שיגורא. בהגיעו לאמסטרדם, התפעל מבית הדפוס במקום והחליט להוציא את ספריו לאור בעיר. בשנת התצ"ט חזר משליחותו לצפת, ובשנת התק"א כבר מוזכר כסמכות עליונה בעיר להכריע ולדון בענייני השעה שו"ת סמא דחיי (אמסטרדם תצ"ט) ובו ארבעה חלקים ע"פ סדר הטור: וכן "קונטריס על ביאור לשונות הטור והפוסקים זלה"ה" בסוף כל אחד מהחלקים. את רוב התשובות השיב במהלך מסעותיו כשד"ר. צרור החיים (אמסטרדם תצ"ח) על הי״ד החזקה לרמב״ם. לספריו הסכימו רבני אמסטרדם הספרדים, הרב דוד ישראל עטיאס, הרב יצחק חיים אבן דנא בריטו, והרב האשכנזי לעיר, הרב אלעזר מקראקא, וכן מהרב רפאל מילדולה, עת שימש רבה של באיון. את ספריו הדפיס במהלך שליחותו האחרונה, בעזרת הרב דוד מלדולה, מחבר שו"ת דברי דוד ובנו של הרב רפאל מילדולה מחבר שו"ת מים רבים. חיים יעקב בן יעקב דוד שלוחא דרחמנא מצפת, דף שער בספרייה הלאומית סמא דחיי, סימן א' צרור החיים, הקדמת המחבר סמא דחיי, או"ח שאלה ט סמא דחיי, אבן העזר א' סמא דחיי, יו"ד שאלה א' סמא דחיי, יורה דעה סימן ז' סמא דחיי, יו"ד שאלה ד' יערי, שלוחי ארץ ישראל, עמוד 429
משה קטאווי

מואיז קטאווי (נקרא גם מוסא או מוריס תלוי בנסיבות; 1850 – 1924) היה איש עסקים יהודי-מצרי מעשירי מצרים, בן למשפחת קטאווי, אשר כיהן גם כראש הקהילה היהודית בקהיר ארבעים שנה. הוא הקים את מסילות הרכבת של אסואן והדלתא המזרחית וחברת חשמלית באמצע הדלתא. הוא היה חבר באספה המחוקקת. בשנת 1925 מונה לשר האוצר והתפטר מתפקידו, משום ששלח מברק ברכות לרגל החג לסעד זע'לול, מה שהרגיז את המלך. [1] [2] ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
MEAI

MEAI הוא סם פסיכדלי, חלק מסדרת תחליפי אלכוהול אשר יצאו אל השוק לקראת סוף העשור השני של המאה ה-21, במסגרת המאמצים, בהובלתו של הפסיכופרמקולוג הבריטי דייוויד נאט rippling to the rest of Europe, למציאת חלופות רעילות פחות לאלכוהול. במסגרת "עיתונות גונזו", פרסם העיתונאי מייקל סלזק מאמר בכתב עת המדעי הבריטי New Scientist שבו דיווח על התנסותו האישית עם MEAI. נכון לעכשיו, MEAI נמצא בעיצומן של הכנות לקראת רישומו ב-FDA על ידי חברת Clearmind Medicine Inc The company claims wide Intellectual Property Holding. (CSE:CMND), אשר טוענת לבעלות על זכות הקניין הרוחני של החומר. MEAI (5-מתוקסי-2-אמינו-אינדן או 5- MeO-AIאו שפרון) שייך למשפחת המולקלות האינדניות (indane). בעבר הוא שימש כסם לשעות הפנאי וכאמצעי למניעת שתייה מופרזת. המבנה המולקולרי של החומר צוין לראשונה באופן מרומז במסגרת תרשים של מבנה מרקוש אשר הופיע בפטנט משנת 1998. לאחר מכן הוא תואר באופן מפורש ופרמקולוגי במחקר שעבר ביקורת עמיתים שפורסם על ידי דייוויד נאט ואחרים בשנת 2017. בפברואר 2018 פורסם מחקר אשר תיאר בפירוט את ההשפעות הפרמקוקינטיות והפרמקודינמיות של MEAI. ב-2019 החומר נבדק במסגרת מחקר נוסף אשר עבר ביקורת עמיתים. בשנת 2018 החלה חברה אמריקאית לשווק משקה מבוסס MEAI בשם "Pace". ככל הידוע, משפחת המולקלות האמינו-אינדניות (aminoindane) תוארה לראשונה בשנת 1980. במרץ 2022 דווח על תוצאות חיוביות של ניסוי בו משתמשי MEAI הפחיתו את תלותם בצריכת אלכוהול. "David Nutt: Decision making about illegal drugs: time for science to take the lead" (באנגלית). The Lancet - Drug harms in the UK: a multicriteria decision analysis Forster, Katie (24 בספטמבר 2016). "Hangover free alcohol is finally here" (באנגלית). The Independent. נבדק ב-25 במרץ 2022. {{cite news}}: (עזרה) "Rauschmittel und gesellschaftliche Probleme | Drug related societal issues". Benedict Wermter (בגרמנית). 29 באפריל 2019. {{cite web}}: (עזרה) High and Dry - New Scientist "(CSE:CMND)" החברה שמנסה להפוך סם פסיכדלי למוצר נגד התמכרות "放纵行为调节剂" (בסינית). 15 בינואר 2021. {{cite web}}: (עזרה) Alcoholic beverage substitutes European Patent - Binge Behavior Regulators Clearmind Medicine Inc. https://www.clearmindmedicine.com/news-release/clearmind-medicine-announces-positive-results-on-cmnd-100-trials
הנהגת גרמניה המזרחית

הנהגתה הפוליטית של גרמניה המזרחית הייתה בידיהם של מספר משרדים. לפני הכרזתה של המדינה המזרח-גרמנית, ייסדו הסובייטים ב-1948 את "הקומיסיון הכלכלי הגרמני" אשר דה פקטו פעל כממשלה בשטח הכיבוש הסובייטי. יושב ראש הקומיסיון היה היינריך ראו (אנ'). ב-7 באוקטובר 1949 הוכרזה מדינה מזרח-גרמנית, "הרפובליקה הדמוקרטית הגרמנית", וייסדה מחדש רשות מבצעת משלה, ובכך ביטלה את הקומיסיון. במשך רוב זמן קיומה, (עד סתיו 1989), המשרה החשובה ביותר ברפובליקה הדמוקרטית הגרמנית הייתה המזכיר הכללי של מפלגת האיחוד הסוציאליסטי של גרמניה (למשרה קראו "המזכיר הראשון" בין 1953–1976). המפלגה הקומוניסטית ומנהיגה החזיקו בסמכות וכוח מוחלט על הממשלה והמדינה. ראש המדינה רשמית היה במקור "נשיא הרפובליקה הדמוקרטית הגרמנית". אך לאחר מותו של וילהלם פיק ב-1960, המשרד הפרסונלי הוחלף במשרד קולקטיבי, מועצת המדינה של גרמניה המזרחית. יושב ראש המועצה היה בדרך כלל מנהיג המפלגה. הממשלה הונהגה על ידי מועצת השרים ויושב הראש שלה, שלעיתים נקרא ראש הממשלה. מוסדות חשובים נוספים הם למשל הפולקסקאמר, שפגישותיו נוהלו על ידי נשיא הפולקסקאמר ומ-1960, מועצת ההגנה הלאומית, אשר שלטה ביד רמה על הכוחות המזוינים של גרמניה המזרחית. המועצה הורכבה מחברים אשר היו שייכים באופן בלעדי למפלגת האיחוד הסוציאליסטי של גרמניה שהיו חברים בוועדה המרכזית והפוליטביורו של המפלגה. ראש המפלגה שירת כיושב ראש מועצת ההגנה הלאומית. המרחב הפוליטי השתנה באופן מוחלט על ידי "המהפכה השקטה" בסוף 1989, שבה מפלגת האיחוד הסוציאליסטי של גרמניה נאלצה לוותר על המונופול שלה על הכח הפוליטי ועם זה בוטלו מועצת ההגנה הלאומית ומועצת המדינה. מוסדות המדינה הנותרים היו הפולקסקאמר, אשר ראשו היה ראש המדינה למשך המשך קיומה של גרמניה המזרחית, ומועצת השרים שעכשיו היו נתונים לתוצאות דמוקרטיות אמיתיות לפי הבחירות הדמוקרטיות הראשונות והיחידות בגרמניה המזרחית באוקטובר 1990. הרפובליקה הדמוקרטית הגרמנית התאחדה עם גרמניה המערבית ב-3 באוקטובר 1990.
דניס פרוקופנקו

דניס פרוקופנקו (באוקראינית: Прокопенко Денис Геннадійович), שנולד ב-5 באוקטובר 1991, בקזחסטן, עומד בראש המשמר הלאומי של אוקראינה ושל רגימנט אזוב במלחמה על העיר מריופול, באוקראינה. פרוקופנקו הוא ממוצא (דרך סבו) קרלי. פרוקופנקו, שחבריו פונים אליו בשם ראדיס (Radis), למד בלשנות באוניברסיטת קייב והוסמך להיות מורה לאנגלית. בתקופת הלימודים הוא עסק גם בספורט. הוא נודע תחילה כמנהיג האולטראס של דינמו קייב ובהצטרפותו להתארגנות אזוב, המקושרת לעליונות לבנה ולסמלים נאציים. החל מ-2014 נלחם במסגר אזוב וב-2017 קיבל את הפיקוד על היחידה. בשנת 2019, קבוצה של חברי סנאט אמריקאי לרבות היהודייה אליסה סלוטקין ביקשה ממזכיר המדינה של ארצות הברית לסווג את רגימנט אזוב כארגון טרור זר. היא טענה כי הקבוצה "משתמשת באינטרנט כדי לגייס חברים חדשים ואז מקצינה אותם להשתמש באלימות כדי להשיג את האג'נדה הפוליטית של הזהות הלבנה שלהם". עם זאת, לאחר תחילת המלחמה באוקראינה, התקשורת המערבית נמנעה מלהתייחס לקבוצה זו כקבוצת טרור. CNN אפשרה לפרוקופנקו לדבר על "התקפות רוסיות אכזריות" נגד מריופול. פרוקופנקו ויחידת אזוב עומדים במרכז תביעתו של נשיא רוסיה, ולדימיר פוטין לדה-נאציפיקציה של אוקראינה ומשום כך האתרים האוקראינים מחקו את ההתייחסויות אליהם. פרוקופנקו היה בין מפקדי גדוד אזוב בעת המצור הרוסי על מריופול וב-20 במאי 2022 נכנע לצבא הרוסי. כעבור כמה ימים אשתו אישרה שהוא התקשר אליה טלפונית מהשבי. ב-21 בספטמבר שוחרר מהשבי לפי אחד מההסכמים לחילופי שבויים בין רוסיה ובין אוקראינה. שחרורו הותנה בכך שיישאר בטורקיה עד סיום המלחמה. ב-8 ביולי 2023 הודיע זלנסקי על חזרתו של פרוקופנקו לאוקראינה. באוגוסט 2023 פורסמו הודעות על חזרת פרוקופנקו לחזית הלחימה. מדיה וקבצים בנושא דניס פרוקופנקו בוויקישיתוף דניס פרוקופנקו, ברשת החברתית פייסבוק https://web.archive.org/web/20191025023912/https://maxrose.house.gov/uploadedfiles/2019.10.16_rose_fto_letter_to_state.pdf Denis Prokopenko, comandantul Batalionului Azov, miza 'denazificării' în Ucraina: Cine este dușmanul de moarte al Rusiei (ברומנית) דניס פרוקופנקו חזר לחזית הלחימה
מרסייה

האם התכוונתם ל... אוגוסט מרסייה – גנרל צרפתי טום מרסייה – שחקן ישראלי לואי-סבסטיאן מרסייה – מחזאי וסופר צרפתי מישל מרסייה – איש עסקים ישראלי-צרפתי מרסיי מרסייז
ריטון

המרי סמית'סון (באנגלית: Henry Smithson; נולד ב-13 בספטמבר 1978), המוכר בשם הבמה ריטון (Riton), הוא די ג'יי ומפיק מוזיקלי בריטי. הנרי סמיטסון נולד בניוקאסל על הטיין וסיים אוניברסיטה בעיר בה נולד. לאחר סיום הלימודים הוא הוציא סינגל ראשון ובמקביל עבד כתקליטן במועדון לילה מקומי. שם הוא נחתם על ידי Grand Central Records. עם חברה זו הוא הוציא את האלבום הראשון Central Heating 2 בשנת 2000 ובהמשך אלבום נוסף Homies And Homos בשנת 2004. בשנת 2006 הוא עזב את Grand Central Records והוציא מספר סינגלים בחברות שונות באירופה. בשנת 2012 ריטון הוציא סינגל "Rinse & Repeat" שהגיע למקום ה-12 במצעד בריטי והוגדר כתקליט זהב. הוא היה מועמד לקבלת פרס אמי בשנת 2016 ריטון הוציא אלבום Foreign Ororo עם הזמרת קה-לו בחברה פרטית Riton Time. בשנת 2018 הוא היה חלק מצוות מפיקים של "Electricity", סינגל של דואה ליפה שזכה בפרס גראמי. בשנים 2015–2018 הוא הפיק מספר אלבומים כחלק של צוות בהובלת מארק רונסון. ב-13 בספטמבר 2019, הוציא, בשיתוף פעולה עם אוליבר הלדנס ווולה מאלינגה (אנ'), את הסינגל "Turn Me On". בשנת 2021 הוא הוציא שיר Friday שזכה להצלחה במספר מדינות. הוא והקלט בהשראה מהשיר "Push the Feeling On" (אנ') שיצא בשנת 1992. וקיבל הגדרה של תקליט פלטינה במספר מדינות באירופה. בהמשך של אותה שנה הוא הפיק שיר I Don't Want You עם ריי ובנובמבר Let's Stick Around עם ג'ארוויס קוקר. אתר האינטרנט הרשמי של ריטון ריטון, ברשת החברתית פייסבוק ריטון, ברשת החברתית אקס (טוויטר) ריטון, ברשת החברתית אינסטגרם ריטון, ברשת החברתית טיקטוק ריטון, סרטונים בערוץ היוטיוב ריטון, באתר אפל מיוזיק (באנגלית) ריטון, באתר ספוטיפיי ריטון, באתר סאונדקלאוד (באנגלית) ריטון, באתר Last.fm (באנגלית) ריטון, באתר AllMusic (באנגלית) ריטון, באתר MusicBrainz (באנגלית) ריטון, באתר דיזר ריטון, באתר Discogs (באנגלית) ריטון, באתר Songkick (באנגלית) ריטון, באתר Genius Riton rend hommage à l'hymne "Push The Feeling On" avec "Friday" - Radio FG - Feel Good, www.radiofg.com Will Richards, Jarvis Cocker and Riton share new "sustainable banger" 'Let's Stick Around', NME, ‏2021-11-11 (באנגלית בריטית)
ריינבו רול

ריינבו רול, גיישה רול, רול זחל, דרגון רול או פיש רול הוא מנה של מאקיסושי בסגנון "אינסייד אאוט". הוא יכול להכיל סוגים רבים של דגים נאים, כאשר הנפוצים ביותר הם טונה, סלמון, דגים לבנים (אנ'), לוטיין צהוב-זנב וסנאפר (אנ') ובפנים - מלפפון ואבוקדו . גרסאות אחרות כוללות מקל סרטן (אנ'), שרימפס טמפורה מטוגן, ופירות ים אחרים. הריינבו רול נחשב כצעד הבא של כניסת הסושי לתרבות הקולינרית של ארצות הברית אחרי הקליפורניה רול, הרול הראשון עם אצות נורי מצופות באורז. בעוד שקליפורניה רול לא מכיל דג נא כלל, ריינבו רול יכול להכיל טונה נאה, סלמון נא, שרימפס ודגים לבנים נאים (אנ'). השם ריינבו רול מתייחס לצורה הצבעונית החיצונית של הדגים הנאים על רול בלתי פרוס המזכירה קשת בענן. The Illustrated Rainbow Roll (手綱寿司): Pride Week Special, Yamamori | Contemporary Japanese Restaurant & Bar (באנגלית אמריקאית) Celeste Heiter, The Sushi Book, ThingsAsian Press, 2007-06, ISBN 978-1-934159-00-2. (באנגלית) Rainbow Roll Recipe - Sushi Roll Recipes - Sushi Encyclopedia, web.archive.org, ‏2013-06-27 Japanese Rainbow Roll, International Cuisine, ‏2016-02-18 (באנגלית אמריקאית)
ג'ו רנץ

ג'וזף הארי רנץ (באנגלית: Joseph Harry Rantz;‏ 31 במרץ 1914 – 10 בספטמבר 2007) היה ספורטאי ומהנדס אמריקאי. הוא זכה במדליית זהב באולימפיאדת ברלין (1936) עם שמיניית החותרים האמריקאית. ג'ו רנץ נולד בספוקיין, וושינגטון, וגדל בבולדר סיטי, איידהו ומאוחר יותר בסקווים (אנ'), וושינגטון. אמו נלי מקסוול (1881–1918) מתה מסרטן הגרון כאשר רנץ היה בן ארבע. אביו הארי רנץ (1880–1966) נישא בשנית ב-1921, אך לרנץ לא היו יחסים טובים עם אמו החורגת טולה להפולט (1897–1935) שנאבקה לגדל את רנץ וארבעת ילדיה הטבעיים הצעירים. מגיל 15 גידל רנץ את עצמו בבית לא גמור שננטש על ידי אביו ואמו החורגת ולמד בתיכון והתקבל ללימודי תואר בהנדסה באוניברסיטת וושינגטון. רנץ חתר במסגרת נבחרת אוניברסיטת וושינגטון, שזכתה בתוארי איגוד החתירה הלאומי של ארצות הברית בשנים 1936 ו-1937, כמו גם בגמר ב' של 1935 ובמקום הראשון ב-1934. רנץ הוא הדמות המרכזית בספר העיון "הבנים בסירה", שהיווה השראה לסרט התיעודי של PBS,‏ "American Experience: The Boys of '36". שניהם מתארים את מאבקיו במהלך חייו בשנותיו הראשונות, שהגיעו לשיא עם זכייתו במדליית הזהב האולימפית עם נבחרת ארצות הברית בברלין ב-1936 למרחק 2000 מטר (6:25.4 דקות), לפני איטליה (6:26.0 דקות) וגרמניה (6:26.4 דקות). סרט הקולנוע "הבחורים בסירה" אודות סיפורו וסיפור הנבחרת המבוסס על ספר באותו שם, יצא בשנת 2023. את הסרט יביים ג'ורג' קלוני ואת רנץ מגלם השחקן קאלום טרנר. רנץ קיבל תואר בהנדסה כימית מהאוניברסיטה ועבד בחברת בואינג לאחר פרישתו מהחתירה. הוא מת מאי ספיקת לב ברדמונד, וושינגטון, בגיל 93. ג'ו רנץ, באתר הוועד האולימפי הבין-לאומי ג'ו רנץ, באתר olympedia.org Smith, Craig (12 בספטמבר 2007). "Undefeated UW rowers Rantz earned gold". The Seattle Times. {{cite news}}: (עזרה) Brown, Daniel James (2013). The Boys In The Boat, Viking / Penguin Group, New York. ISBN 978-0-670-02581-7. Lange, Greg (1999-01-15). "HistoryLink: Rowing crew of the University of Washington wins the Olympic Gold Medal on August 14, 1936". HistoryLink.org. נבדק ב-2013-12-11. Chapter 1 | The Boys of '36 | American Experience | PBS, סרטון באתר יוטיוב (אורך: 9:14)
שריטה

שׂריטה (נכתב גם: סריטה) היא פציעה שטחית, דקה וארוכה, בעור או פגיעה שטחית, דקה וארוכה, בחפץ, שנוצרה בעצם חד, כגון סכין או ציפורן. שׂריטה נגרמת כתוצאה מהתקלות בעצם חד, או ביוזמתו של השורט (למשל גירוד או סריטה שגורם חתול באמצעות ציפורניו, שעלולה לגרום למחלת שריטת החתול). טיפול בשׂריטה בעור כולל חיטוי באמצעות נוזל מתאים וחבישה באמצעות אגד מדבק. שׂריטה בחפץ פוגעת ביופיו אך בדרך כלל אינה פוגעת בתפקודו. שׂריטה בתקליט או בתקליטור משבשת את נגינתו. בהשאלה משמשת המילה לתיאור הפרעה נפשית קלה. לא תתגודדו היא מצוות לא תעשה המופיעה בתורה (ספר דברים, פרק י"ד, פסוק א') ועיקרה שלא לפצוע את הגוף בשריטה או בחבורה לאות אבל על המת. האיסור חל על גברים ונשים כאחד. אמנם בפסוק כתוב שהאיסור הוא לשרוט לאות צער על אדם שנפטר, אך הרמב"ם פסק שאסור לשרוט אף לצורך עבודה זרה: ”גדידה ושריטה אחת היא וכשם שהיו העכו"ם שורטים בבשרם על מתיהם מפני הצער כך היו חובלין בעצמם לעבודת כוכבים”. השורט את עצמו בעקבות צער על אובדן ממון אינו עובר בלאו, אך זהו דבר אסור ומאוס. פעולת הטפת דם ברית, הנעשית כאשר אין אפשרות לבצע את תהליך המילה כהלכה, כגון בתינוק שנולד כשהוא נימול או בגוי נימול שרוצה להתגייר, נעשית בשריטה קלה במקום המילה, באמצעות מחט או חוד סכין מעוקרים. טיפול ביתי: איך לרפא שריטות וחתכים?, באתר BeOK משנה תורה לרמב"ם, ספר המדע, הלכות עבודה זרה וחוקות הגויים, פרק י"ב, הלכה י"ג ספר החינוך תסז
סריטה (פירושונים)

האם התכוונתם ל... סריטה – פציעה שטחית בעור או פגיעה שטחית בחפץ סריטה (אתר אינטרנט) – אתר אינטרנט העוסק בביקורת סרטים שרה סטוק – מתאבק מקצועית קנדית, הידוע בשם הבמה "סריטה" שריטה (סרט) – סרט קולנוע ישראלי משנת 2007 שאריטה (ברלין) – בית חולים ובית ספר לרפואה בברלין איכות פני שטח (אופטיקה) – שריטות וחפירות (scratch and dig או S&D)
גמל שלמה יערות גשם אוסטרלי

גמל שלמה אוסטרלי (שם מדעי: Hierodula majuscula) הוא חרק בסדרת גמלי השלמה. גמל שלמה זה הוא מהגדולים ביותר באוסטרליה, באורך של כ-7 סנטימטרים בבגרותו. הם נפוצים באזורים הטרופיים שבצפון אוסטרליה, וניזונים מפרפרים גדולים, שפיריות ושלל מינים אחרים של חסרי חוליות. גמל שלמה זה בעל גוף ארוך וירוק. לנקבה והזכר מופיעות כנפיים כאשר הם מגיעים לבגרות. החלק הפנימי של זוג הרגליים הקדמיות בעל גוון אדום ושחור והצד התחתון של בית החזה סגול. תחת איום, לדוגמה טרף גדול יותר, גמל השלמה חושף את הצבעים הללו על ידי הרמת רגלי הטרף הקדמיות. ניתן להבדיל בין הזכר והנקבה על ידי הפרש הגדלים ביניהם, הנקבה גדולה בעוד הזכר קצר ודק יותר. כנפי הזכר ארוכות יותר מאשר כנפי הנקבה והוא נוטה להשתמש בהן יותר. דרך נוספת לקבוע את מינו של גמל השלמה האוסטרלי (שחלה על כל זני גמל השלמה) היא על פי מספר הפסים הרוחביים שעל גופו - לנקבות יש 6 ולזכרים 7. הנקבות מוכנות לרבייה כשבוע לאחר הפיכתן מנימפות לבוגרות. הנקבה היא אגרסיביות במיוחד והיא מרבה לטרוף את הזכר בעת הרבייה. הזכר מסוגל להמשיך בתהליך הרבייה גם לאחר שהנקבה סיימה לאכול את ראשו וצווארו. גופו של הזכר יספק לנקבה חלבון רב בשביל ייצור הביצים. יתרה מכך, מוחו של הזכר מעכב את שחרור הזרע. אכילת הראש מביאה גם להסרת העיכוב ובכך מגדילה את הסיכוי להפריה מוצלחת. לאחר 20–40 יום מהזדווגות מוצלחת, תטיל הנקבה את הביצים בתוך שכבת קצף שנקראת תיק ביצים. תיק הביצים מתקשה ושומר על הביצים במהלך החורף. הביצים מתפתחות בתוך השק במשך מספר חודשים ולאחר מכן יצאו ממנו כ-400 נימפות חדשות. גמל השלמה האוסטרלי הוא חיית מחמד נפוצה אצל חובבי גמלי שלמה עקב גודלו המרשים והקלות היחסית שבגידולם. רבים מצליחים לזווג בשבי את מין זה תוך כדי שמירה על הזכר על ידי הצעת אוכל כהסחת דעת עבור הנקבה. גמל שלמה ירוק מדיה וקבצים בנושא גמל שלמה יערות גשם אוסטרלי בוויקישיתוף גמל שלמה יערות גשם אוסטרלי, באתר NCBI (באנגלית) גמל שלמה יערות גשם אוסטרלי, באתר GBIF (באנגלית) גמל שלמה יערות גשם אוסטרלי באתר TheAnimalFacts עובדות על גמל שלמה יערות גשם אוסטרלי באתר Ipfactly גמל שלמה יערות גשם אוסטרלי באתר USMantis
לאיוש קרדוש

לאיוש קרדוש (במקור קוֹהְן-הגרסה ההונגרית-אוסטרית לכהן, בהונגרית: Kardos Lajos; ראקושפלוטה, 14 בדצמבר 1899 – לונדון, 12 ביולי 1985) היה פסיכולוג יהודי-הונגרי, פרופסור באוניברסיטה, חבר נספח של האקדמיה ההונגרית למדעים. הוא השיג תוצאות מדעיות יוצאות דופן בתחום הכרת החושים (קביעות תפיסתית). לאיוש קוהן (כהן) נולד במשפחה יהודית כבנם של המהנדס אילש קוהן ושל ינקה בלאו. הוא השלים את השכלתו הגבוהה בווינה, שם היה תלמידו של קארל ביהלר (Karl Bühler). הוא קיבל דוקטור לרפואה ב-1925 ותואר במדעי הרוח ב-1929. אחר כך בילה במחקר חמש שנים בארצות הברית על מלגת קרן רוקפלר חלקית באוניברסית קולומביה בניו יורק. ב-1938 נשא לאישה בבודפשט את אגנש (צלמת במקצועה) בתם של מיקשה שאאר ושל ינקה הרצפלד. הוא לא קיבל עבודה כפסיכולוג בהונגריה עד 1945. בין 1947 ל-1971 (עד לפרישתו) היה ראש המחלקה לפסיכולוגיה באוניברסיטת אטווש לוראנד. ראש המכון לפסיכולוגיה ולאחר מכן החוג לפסיכולוגיה עד פרישתו לגמלאות (1971). קרדוש היה נשיא האגודה הפסיכולוגית ההונגרית. (1975-1970) וכן עמד במשך שנים בראש הוועדה הפסיכולוגית של וועדת ההסמכה המדעית. בשנות ה-50, המחלקה לפסיכולוגיה שבראשה עמד הייתה הנציגה היחידה של המשכיות הפסיכולוגיה המדעית בהשכלה הגבוהה בהונגריה. המחלקה לפילוסופיה והיסטוריה של האקדמיה ההונגרית למדעים 1999 לרגל 100 שנה להולדתו של לאיוש קרדוש ארגנה מפגש יובל בחדר הקריאה של האקדמיה ההונגרית למדעים. הרצאת ההנצחה ניתנה על ידי צ'בה פלה . בשנת 2002, לרגל 100 שנה למכון המחקר הפסיכולוגי של האקדמיה ההונגרית למדעים, הוקמה עיטור מדליית הזיכרון לאיוש קרדוש. המעבדה למדע קוגניטיבי של המכון לפסיכולוגיה של אוניברסיטת סגד נקראה על שמו ב-2008. Ding und Schatten. לייפציג, 1934. כלומר "חפץ וצל" : מחקרים בתחום המחקר הפסיכולוגי בראיית צבעים. בודפשט : הוצאת אקדמיה, 1984 ; ISBN 963-05-3130-5 ) פסיכוֹלוגיה. בודפשט, Tankönyvkiadó, 1953. בעיות בסיסיות של הפסיכולוגיה ומחקר פבלובי. בודפשט, הוצאת אקדמיה, 1957 פסיכולוגיה כללית. בודפשט: Tankönyvkiadó, 1964. מקור המידע הנוירופסיכי. בודפשט : הוצאת אקדמיה 1976. ISBN 963-05-0849-4 (באנגלית: The origin of neuropsychological information. בודפשט : הוצאת אקדמיה, 1984 ISBN 963-05-3249-2 ) מתפיסה לפעולה : הרצאות בפסיכולוגיה כללית. בודפשט : הוצאת ספרי לימוד, 1978. (פסיכולוגיה למחנכים) ISBN 963-17-3258-4 זיכרון של בעלי חיים. בודפשט : הוצאת אקדמיה, 1988. ISBN 963-05-4723-6 האגודה הפסיכולוגית ההונגרית לקסיקון פדגוגי. כרך 2 בודפשט : Keraban הוצאת ספרים קראבאן, 1997. לאיוש קרדוש ראה עמ' 170. ISBN 963814646X ביוגרפיה של קרדוש באתר Arcanum מדיה וקבצים בנושא לאיוש קרדוש בוויקישיתוף לקסיקון ביוגרפי הונגרי. לאיוש קרדוש צ'אבה פלה: הרצאת זיכרון של לאיוש קרדוש, קטע מתוך ההרצאה. האקדמיה ההונגרית למדעים 16 בדצמבר 1999. "Születési bejegyzése a rákospalotai születési akv. 514/1899. folyószáma alatt". "Házasságkötési bejegyzése a Budapest X. kerületi polgári házassági akv. 197/1938. folyószáma alatt". ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לאיוש קרדוש".